ਦਾਰਫ਼ੂਰ ਦੀ ਜੰਗ
ਦਾਰਫ਼ੂਰ ਦੀ ਜੰਗ ਜਾਂ ਦਾਰਫ਼ਰ ਦੀ ਜੰਗ ਸੁਡਾਨ ਦੇ ਦਾਰਫ਼ੂਰ ਇਲਾਕੇ ਵਿੱਚ ਚੱਲ ਰਿਹਾ ਇੱਕ ਡਾਢਾ ਹਥਿਆਰਬੰਦ ਟਾਕਰਾ ਹੈ। ਇਹ ਫ਼ਰਵਰੀ 2003 ਵਿੱਚ ਸ਼ੁਰੂ ਹੋਇਆ ਜਦੋਂ ਸੁਡਾਨ ਅਜ਼ਾਦੀ ਲਹਿਰ/ਫ਼ੌਜ (ਐਲ.ਐਲ.ਐੱਮ./ਏ.) ਅਤੇ ਇਨਸਾਫ਼ ਅਤੇ ਬਰਾਬਰਤਾ ਲਹਿਰ (ਜੇ.ਈ.ਐੱਮ.) ਨਾਮਕ ਆਕੀ ਢਾਣੀਆਂ ਨੇ ਸੁਡਾਨ ਸਰਕਾਰ ਵਿਰੁੱਧ ਹਥਿਆਰ ਚੁੱਕ ਲਏ ਕਿਉਂਕਿ ਉਹਨਾਂ ਨੇ ਸਰਕਾਰ ਉੱਤੇ ਦਾਰਫ਼ੂਰ ਦੀ ਗ਼ੈਰ-ਅਰਬ ਅਬਾਦੀ ਨੂੰ ਕੁਚਲਣ ਦਾ ਦੋਸ਼ ਮੜ੍ਹਿਆ। ਸਰਕਾਰ ਨੇ ਜੁਆਬੀ ਹਮਲੇ ਵਿੱਚ ਦਾਰਫ਼ੂਰ ਦੇ ਗ਼ੈਰ-ਅਰਬਾਂ ਖ਼ਿਲਾਫ਼ ਨਸਲਕੁਸ਼ੀ ਦੀ ਲਹਿਰ ਚਲਾ ਦਿੱਤੀ। ਇਸ ਕਾਰਨ ਲੱਖਾਂ ਹੀ ਲੋਕ ਹਲਾਕ ਹੋਏ ਅਤੇ ਬਾਅਦ ਵਿੱਚ ਅੰਤਰਰਾਸ਼ਟਰੀ ਮੁਜਰਮ ਅਦਾਲਤ ਵੱਲੋਂ ਸੁਡਾਨ ਦੇ ਰਾਸ਼ਟਰਪਤੀ ਓਮਾਰ ਅਲ-ਬਸ਼ੀਰ ਉੱਤੇ ਨਸਲਕੁਸ਼ੀ ਅਤੇ ਮਨੁੱਖਤਾ ਖ਼ਿਲਾਫ਼ ਜੁਰਮਾਂ ਦੇ ਦੋਸ਼ ਲਾਏ ਗਏ।